**Likumprojekta Grozījumi Latvijas Administratīvo pārkāpumu kodeksā sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 2012.gada 30.martā ar Ministru Prezidenta rezolūciju Nr.18/TA-641 Ekonomikas ministrijai tika uzlikts pienākums precizēt likumprojekta „Grozījumi Reklāmas likumā” anotāciju un iesniegt to vienotā likumprojektu paketē ar likumprojektiem „Grozījumi Negodīgas komercprakses aizlieguma likumā” un „Grozījumi Latvijas Administratīvo pārkāpumu kodeksā”. |
| 2. | Pašreizējā situācija un problēmas | 2011.gada 19.oktobrī Ministru kabinetā tika atbalstīts likumprojekts "Grozījumi Latvijas Administratīvo pārkāpumu kodeksā", kura mērķis ir izstrādāt procesuālo regulējumu, kas nodrošinātu vispārējās jurisdikcijas tiesām iespēju skatīt administratīvo pārkāpumu lietas, piemērojot tikai Latvijas Administratīvo pārkāpumu kodeksā (turpmāk – LAPK) paredzēto regulējumu, no 2012. gada 1.jūlija, kā arī ievērojot pieeju, kas ir ietverta kriminālprocesuālajos principos.  Efektīvai Patērētāju tiesību aizsardzības centra (turpmāk – PTAC) un Konkurences padomes (turpmāk – KP) funkciju turpmākai īstenošanai nepieciešams, lai iespējamie pārkāpumi reklāmas un komercprakses jomā tiktu izskatīti Administratīvā procesa likumā noteiktajā kārtībā saskaņā ar speciālo regulējumu, kas tiks noteikts Reklāmas likumā (turpmāk – RL) un Negodīgas komercprakses aizlieguma likumā (turpmāk – NKAL). Sakarā ar grozījumiem iepriekš minētajos likumos nepieciešams izslēgt no LAPK pantus par pārkāpumiem reklāmas un komercprakses jomā, kā arī atsauces uz izslēdzamajiem pantiem. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Tiek izslēgta LAPK 46.1 panta septītā daļa un 166.13 pants, kas paredz atbildību par zāļu reklāmas noteikumu pārkāpšanu, noteiktās kārtības pārkāpšanu reklāmas sniegšanā vai izplatīšanā, par normatīvo aktu prasībām neatbilstošas reklāmas sniegšanu vai izplatīšanu un par negodīgu komercpraksi. Atbildība par negodīgu komercpraksi turpmāk tiks paredzēta NKAL 15.1pantā, atbildība par noteiktās kārtības pārkāpšanu reklāmas sniegšanā vai izplatīšanā un par zāļu reklāmas noteikumu pārkāpšanu tiks paredzēta RL 20.panta pirmajā daļā, atbildība par normatīvo aktu prasībām neatbilstošas reklāmas sniegšanu vai izplatīšanu paredzēta RL 20.panta otrajā daļā.  Likumprojekta 1., 4., 5., 6. un 7.pants paredz svītrot no LAPK atsauces uz izslēdzamajiem pantiem.  Ņemot vērā, ka LAPK 8.panta otrajā daļā noteikts, ka „Aktiem, kas mīkstina atbildību par administratīvajiem pārkāpumiem vai atbrīvo no tās, ir atpakaļejošs spēks, tas ir, tie attiecas arī uz pārkāpumiem, kas izdarīti pirms šo aktu izdošanas”. Patlaban tiesā izskatīšanā atrodas apmēram 20 PTAC pieņemto lēmumu par administratīvā naudas soda piemērošanu par LAPK 166.13 paredzētajiem administratīvajiem pārkāpumiem. Lai ar Likumprojekta spēkā stāšanos tiesā pārsūdzētie lēmumi nebūtu atceļami, papildināti LAPK pārējas noteikumi, kas paredz, ka šajās lietās lietvedību turpina saskaņā ar LAPK paredzēto kārtību. |
| 5. | Projekta izstrādē iesaistītās institūcijas | Ekonomikas ministrija un Patērētāju tiesību aizsardzības centrs  2012.gada 18.maijā Ekonomikas ministrija izstrādāto likumprojektu nosūtīja Patērētāju tiesību aizsardzības centram, Konkurences padomei, Nacionālajai elektronisko plašsaziņas līdzekļu padomei, Veselības inspekcijai un Pārtikas un veterinārajam dienestam apspriešanai. Iestāžu sniegtie priekšlikumi tika ņemti vērā, izstrādājot likumprojektu un tā anotāciju. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Reklāmas devēji, reklāmas izgatavotāji, reklāmas izplatītāji, personas, kuras vēršas uzraudzības iestādē ar iesniegumu par reklāmas vai komercprakses neatbilstību normatīvo aktu prasībām, negodīgās komercprakses īstenotāji. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Likumprojekts nenosaka jaunus tiesiskus pienākumus privātpersonām. |
| 5. | Administratīvās procedūras raksturojums | Indivīds savas tiesības varēs aizstāvēt normatīvajos aktos noteiktajā kārtībā (Administratīvā procesa likums). |
| 6. | Administratīvo izmaksu monetārs novērtējums | Administratīvā procesa likumā noteiktā valsts nodeva 20 latu apmērā par pieteikumu par lietas ierosināšanu tiesā. |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Efektīvai PTAC un KP funkciju turpmākai īstenošanai nepieciešams, lai iespējamie pārkāpumi reklāmas un komercprakses jomā tiktu izskatīti Administratīvā procesa likumā noteiktajā kārtībā saskaņā ar speciālo regulējumu, kas tiks noteikts RL un NKAL. Sakarā ar grozījumiem iepriekš minētajos likumos nepieciešams izslēgt no LAPK pantus par pārkāpumiem reklāmas un komercprakses jomā, kā arī atsauces uz izslēdzamajiem pantiem.  Likumprojekts izstrādāts, lai nodrošinātu saistīto likumprojektu „Grozījumi Reklāmas likumā” (VSS-1282, 17.11.2011., prot.Nr.45.) un „Grozījumi Negodīgas komercprakses aizlieguma likumā” (VSS-1281, 17.11.2011., prot.Nr.45.) vienlaicīgu spēkā stāšanos. |
| 2. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| VI. Sabiedrības līdzdalība un šīs līdzdalības rezultāti |
| Projekts šo jomu neskar |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Projekta izpildi nodrošina Patērētāju tiesību aizsardzības centrs, Nacionālā elektronisko plašsaziņas līdzekļu padome, Pārtikas un veterinārais dienests un Veselības inspekcija. |
| 2. | Projekta izpildes ietekme uz pārvaldes funkcijām | Projekts neparedz uzraudzības iestādēm jaunas funkcijas.  Sakarā ar to, ka tiek izslēgta LAPK 46.1 panta septītā daļa un 166.13 pants, atbildība par negodīgo komercpraksi, noteiktās kārtības pārkāpšanu reklāmas sniegšanā vai izplatīšanā, par normatīvo aktu prasībām neatbilstošas reklāmas sniegšanu vai izplatīšanu un par zāļu reklāmas noteikumu pārkāpšanu tiks paredzēta likumprojektos „Grozījumi Reklāmas likumā” (VSS-1282, 17.11.2011., prot.Nr.45.) un „Grozījumi Negodīgas komercprakses aizlieguma likumā” (VSS-1281, 17.11.2011., prot.Nr.45.), kas tiek virzīti vienlaicīgi ar Likumprojektu. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts neparedz veidot jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

# Ekonomikas ministrs D.Pavļuts

Vīza: Valsts sekretārs J.Pūce

04.06.2012. 15:06

S.Petrova, 67013072

[Svetlana.Petrova@em.gov.lv](mailto:Svetlana.Petrova@em.gov.lv)